Déyẹmí Ọ̀kánlàwọ́n jẹ́ òṣèré orí-ìtàgé, oníṣẹ́ orí ẹ̀rọ amóhù-máwòrán, ọmọ orílẹ̀-èdè Nàìjíríà. Ó di ìlú-mọ̀ọ́ká látàrí ipa rẹ̀ tí ó kó nínú eré onípele ọlọ́sọ̀ọ̀sẹ̀ Gidi Up tí wọ́n ṣàfihàn rẹ̀ lórí ẹrọ amóhù-máwòrán. Ò tún kópa nínú eré An African City, If Tomorrow Comes àti eré Road to Yesterday. Ó tún kópa nínú fọ́nrán àwo ori No be You ti Waje àti Soldier ti Falz. Ọ̀kánlàwọ́n ni wọ́n bí ní ìlú Èkó . Wọ́n bí sí inú ẹbí òṣìṣẹ́ atún ọkò òfurufú kan ṣe tí orúkọ rẹ̀ ń jẹ́ Adéyínká Ọ̀kánlàwọ́n. Déyẹmí lọ sílé-ẹ̀kọ́ alákọ̀ọ́bẹ̀rẹ̀ ti Taikenny Nursery and Primary School ní Ìpínlẹ̀ Èkó, ó lọ ilé-ẹ̀kọ́ International School, ní ìpínlẹ̀ Èkó. Ó lọ sí ilé-ẹ̀kọ́ Yunifásitì Èkó láti kọ́ nípa ìmọ̀. Ó kẹ́kọ̀ọ́ gba ìwé-ẹ̀rí nínú eré-oníṣe láti ilé-ẹ̀kọ́ New York Film Academy. Ọ̀kànlàwọ́n bẹ̀rẹ̀ iṣẹ́ eré ṣíṣe nígbà tí ó wà ní ọmọ ọdún márùn-ún níbi tí ó ti kópa nínú eré orí-ìtàgé ìparí ọdun nílé ẹ̀kọ́ alákọ̀ọ́bẹ̀rẹ̀.